《还渡浙江诗》
南北朝·刘孝绰

季秋弦望后，轻寒朝夕殊。商人泣纨扇，客子梦罗襦。

忧来自难遣，况复阻川隅。日暮愁阴合，绕树噪寒乌。

濛漠江烟上，苍茫沙屿芜。解缆辞东越，接轴骛西徂。

悬帆似驰骥，飞棹若惊凫。言归游侠窟，方从冠盖衢。

作者简介：（481—539）南朝梁彭城人，本名冉，字孝绰，小字阿士。七岁能文，年十四，代父起草诏诰，号“神童”。梁武帝天监初，起家著作佐郎。后迁尚书水部郎。作诗得武帝嗟赏。累擢秘书丞，廷尉卿。被到洽所劾，免官。位终秘书监。